alexandrainst/scandi-wiki huggingface dataset:
Ómar Ragnarsson - Syngur fyrir börnin

Ómar Ragnarsson - Syngur fyrir börnin  er 33 snúninga LP hljómplata gefin út af SG - hljómplötum árið 1981. Á henni syngur Ómar Ragnarsson þrettán barnalög. Platan er safnplata af áður útgefnum "hit" lögum af 45 snúninga plötum.

Lagalisti 
 Ég er að baka - Lag - texti: E. Shuman/B. Bower - Ómar Ragnarsson
 Bróðir minn - Lag - texti: W. Holt -Ómar Ragnarsson
 Eitthvað út í loftið - Lag - texti: P. McCartney - Ómar Ragnarsson 
 Lok, lok og læs - Lag - texti: Brezkt þjóðlag - Ómar Ragnarsson
 Aha, sei-sei, já-já - Lag - texti: Ómar Ragnarsson
 Ligga, ligga lá - Lag - texti: Ómar Ragnarsson 
 Hláturinn lengir lífið - Lag - texti: Ortega - Ómar Ragnarsson
 Sumar og sól - Lag - texti: Ómar Ragnarsson
 Jói útherji - Lag - texti: Ástralskt þjóðlag - Ómar Ragnarsson
 Óli drjóli - Lag - texti: Ómar Ragnarsson)
 Minkurinn í hænsnakofanum - Lag - texti: Norskt þjóðlag - Ómar Ragnarsson 
 Kennið mér krakkar - Lag - texti: A. Johansen - Ómar Ragnarsson
 Hí á þig - Lag - texti: Amerískt þjóðlag - Ómar Ragnarsson

SG-hljómplötur
Hljómplötur gefnar út árið 1981
Ómar Ragnarsson
Súmerska

Súmerska var mál Súmera, fornþjóðar af óþekktum uppruna. Súmerska leið undir lok sem talað mál um 2000 f.Kr.

Súmerska hefur fjóra sérhljóða: a, i, u, e en 16 samhljóða: b, d, g, h, k, l, m, n, p, r, s, s*, s°, t, z.

Elsta ritheimild mannkyns er á þessu máli. Þessi elsta ritheimild er fleygirúnir á leirtöflum frá 3100 f.Kr. Ekki hefur tekist að sýna fram á skyldleika súmersku við neitt annað tungumál. Kyn kemur ekki fram á nafnorðum. Fleirtala er táknuð með viðskeyti (-me, -hía, -ene) eða mynduð með tvítekningu (til dæmis kur – fjall, kurkur – fjöll). Nafnorð bæta við sig viðskeytum sem samsvara nokkurn veginn klassískri fallbeygingu: -e til að tákna frumlag eða nefnifall, -a eða -ak til að tákna eignarfall, -ra táknar þágufall, -a, -ta sviptifall (ablativus), -da samvistarfall (comitativus) og -sh eða -she til að tákna tímalengd og tilgang. Sagnorð laga sig eftir persónu og tölu.

Útdauð tungumál
George Carlin

George Denis Patrick Carlin (12. maí 1937 – 22. júní 2008) var bandarískur uppistandari, leikari og rithöfundur. Hann var mikill gagnrýnandi stjórnvalda og trúarbragða og beitti háði og gríni óspart til að sýna fram á ýmsan fáránleika samfélagsins.

Heimildir 

Carlin, George
Ýmsir - Lög Jóns Múla Árnasonar

Ýmsir - Lög Jóns Múla Árnasonar  er 33 snúninga LP hljómplata gefin út af SG - hljómplötum árið 1981. Á henni flytja ýmsir lög eftir Jón Múla Árnason. Lögin eru flest úr söngleikjum eftir þá bræður Jón Múla og Jónas Árnasyni.

Lagalisti 
 Ágústkvöld - Lag - texti: Jón Múli Árnason - Jónas Árnason  - Steindór Hjörleifsson ásamt Hljómsveit Carls Billich - Útsetning: Carl Billich
 Það sem ekki má - Lag - texti: Jón Múli Árnason - Helena Eyjólfsdóttir og Hljómsveit Finns Eydal - Útsetning: Jón Sigurðsson
 Stúlkan mín - Lag - texti: Jón Múli Árnason - Jónas Árnason - Ragnar Bjarnason og Hljómsveit Svavars Gests - Útsetning: Magnús Ingimarsson
 Brestir og brak - Lag - texti: Jón Múli Árnason - Jónas Árnason - Brynjólfur Jóhannesson og Karl Sigurðsson - Hljómsveit Carls Billich Útsetning: Carl Billich
 Hvað er að? - Lag - texti: Jón Múli Árnason - Jónas Árnason - Elly Vilhjálms og Hljómsveit Svavars Gests - Útsetning: Magnús Ingimarsson
 Augun þín blá - Lag - texti: Jón Múli Árnason - Óðinn Valdimarsson og Hljómsveit Finns Eydal - Útsetning: Jón Sigurösson
 Sérlegur sendiherra - Lag - texti: Jón Múli Árnason - Jónas Árnason - Kristín Anna Þórarinsdóttir og Hljómsveit Carls Billich - Útsetning: Carl Billich
 Sjómenn íslenskir erum við - Lag - texti: Jón Múli Árnason - Jónas Árnason - Ómar Ragnarsson og Ragnar Bjarnason ásamt Hljómsveit Svavars Gests - Útsetning: Magnús Ingimarsson
 Gettu hver hún er? - Lag - texti: Jón Múli Árnason - Helena Eyjólfsdóttir og Hljómsveit Finns Eydal - Útsetning: Jón Sigurðsson
 Án þín - Lag - texti: Jún Múli Árnason - Jónas Árnason - Elly Vilhjálms og Ragnar Bjarnason ásamt Hljómsveit Svavars Gests - Útsetning: Magnús Ingimarsson
 Ljúflingshóll - Lag - texti: Jún Múli Árnason - Jónas Árnason - Sigríður Hagalín ásamt Hljómsveit Carls Billich - Útsetning: Carl Billich
 Við heimtum aukavinnu - Lag - texti: Jón Múli Árnason - Jónas Árnason - Ómar Ragnarsson ásamt Hljómsveit Svavars Gests - Útsetning: Magnús Ingimarsson
 Ástardúett - Lag - texti: Jón Múli Árnason - Jónas Árnason - Steindór Hjörleifsson og Sigríður Hagalín ásamt Hljómsveit Carls Billich - Útsetning: Carl Billich
 Undir stóra steini - Lag - texti: Jón Múli Árnason - Jónas Árnason - Ragnar Bjarnason og Hljómsveit Svavars Gests - Útsetning: Magnús Ingimarsson 
 Söngur jólasveinanna - Lag - texti: Jón Múli Árnason - Jónas Árnason - Brynjólfur Jóhannesson og Karl Sigurðsson ásamt Hljómsveit Carls Billich - Útsetning: Carl Billich
 Vikivaki - Lag - texti: Jón Múli Árnason - Hljómsveit Magnúsar Ingímarssonar - Útsetning: Magnús Ingimarsson

Lög Jóns Múla

Um lögin 

SG-hljómplötur
Hljómplötur gefnar út árið 1981
Ýmsir - Lögin úr söngleiknum Gretti

Ýmsir - Lögin úr söngleiknum Gretti  er 33 snúninga LP hljómplata gefin út af SG - hljómplötum árið 1981. Á henni flytja ýmsir lögin úr söngleiknum Gretti eftir Egil Ólafsson og Ólaf Hauk Símonarson.

Lagalisti 
 Upphafssöngur - Lag - texti: Egill Ólafsson - Ólafur Haukur Símonarson - Sigurveig, Jón. Harald, Egill og kór
 Söngur Ásmundar um syni sína - Lag - texti: Egill Ólafsson - Ólafur HaukurSímonarson - Jón
 Harmsöngur Tarzans - Lag - texti: Ólafur Haukur/Egill - Ólafur HaukurSímonarson - Eggert og aparnir 
 Kennarasöngur - Lag - texti: Egill Ólafsson - Þórarinn Eldjárn - Kór
 Draumsöngur Grettis - Lag - texti: Egill Ólafsson - Þórarinn Eldjárn - Kjartan
 Söngur Ásmundar á klóinu - Lag - texti: Egill Ólafsson - Ólafur Haukur Símonarson - Jón
 Söngur Ásdísar - Lag - texti: Egill Ólafsson - Þórarinn Eldjárn  - Sigurveig 
 Ástardúett Grettis og Siggu - Lag - texti: Egill Ólafsson - Þórarinn Eldjárn - Kjartan og Ragnheiður
 Uppvakningarþula - Lag - texti: Egill Ólafsson - Þulan er úr Galdraskræðu Skugga - Þekjuliðið
 Níðsöngur gengisins um Gretti - Lag - texti: Egill Ólafsson - Ólafur Haukur Símonarson - Egill
 Söngur Gullauga - Lag - texti: Egill Ólafsson - Þórarinn Eldjárn - Hanna María
 Grettir í skápnum - Lag - texti: Egill Ólafsson - Þórarinn Eldjárn - Egill 
 Fagnaðarsöngur fjölmiðlungsmanna - Lag - texti: Egill Ólafsson - Þórarinn Eldjárn - Aðalsteinn. Andri, Guðrún og kór
 Lofsöngur gengisins um Gretti - Lag - texti: Ólafur Haukur/Egill - Ólafur Haukur Símonarson - Eggert, Guðrún, Ragnheiður og kór
 Söngurinn um sjónvarpsdrauginn - Lag - texti: Egill Ólafsson - Þórarinn Eldjárn - Jón, Sigurveig. Egill og kór
 Útvarpsráðsfundur * - Lag - texti: Egill Ólafsson - Þórarinn Eldjárn - Harald og kór
 Horfinn rennilás - Lag - texti: Egill Ólafsson - Þórarinn Eldjárn - Harald, Sigurveig, Jón og kór
 Álagaþula Gláms - Lag - texti: Egill Ólafsson - Þórarinn Eldjárn - Egill

• Broti úr laginu El Paso bætt inn í
SG-hljómplötur
Hljómplötur gefnar út árið 1981
Trefjar

Trefjar eru flokkur efna þar sem samfelldir þræðir eða lengjur eru vafðar saman til að mynda lengri þræði eins og í prjónagarni. Trefjar eru mikilvægar í lífeðlisfræði jurta og dýra, þær halda lífrænum vefjum saman. Mannkynið notar trefjar á ýmsan hátt, spunnið er úr trefjum, gerð úr þeim reipi og ýmis efni eru styrkt með trefjum eins og pappír og flóki. Trefjar eru oft notaðar sem hráefni til að framleiða önnur efni. Trefjar úr gerviefnum eru ódýrari í framleiðslu en náttúrulegar trefjar og hægt að framleiða þær í miklu magni.

Náttúrulegar trefjar 
Náttúrulegar trefjar eru trefjar sem verða til í jurtum, dýrum og jarðfræðilegum ferlum. Náttúrulegar trefjar eyðast í náttúrunni. Þær má flokka eftir uppruna í:
 jurtatrefjar
 viðartrefjar
 dýratrefjar
 efnatrefjar

Jurtatrefjar í fæðu 

Jurtatrefjar í mat eru lítt meltanleg efni úr plönturíkinu. Flestar trefjar flokkast sem kolvetni en litla sem enga orku er hægt að fá úr trefjum. Trefjar eru samt mikilvægar heilsunni vegna þess að þær hjálpa til við útskilnað úrgangsefna úr meltingarfærum, bera óæskileg efni burt úr líkamanum og geta þannig dregið úr líkum á hjartasjúkdómum og krabbameini. Þar að auki geta trefjar dregið úr löngun í mat. Trefjar eru annaðhvort vatnsleysanlegar eða óvatnsleysanlegar. Óvatnsleysanlegar trefjar koma að mestu leyti úr grænmeti, korni og hveiti. Gróft brauð og gróft pasta eru rík af trefjum. Neysla slíks matar flýtir fyrir ferð fæðunnar í gegnum þarma og eykur magn hægða. Vatnsleysanlegar trefjar má finna í baunum, linsubaunum, höfrum, byggi, rúgi og ávöxtum. Neysla þeirra tefur fyrir tæmingu magans og hægir á ferð fæðu í gegnum þarma, auk þess að lækka magn kólesteróls í blóði. 

Vatnsleysanlegar og óvatnsleysanlegar trefjar eiga það sameiginlegt að hægja á niðurbroti sterkju og frásogi glúkósa í blóð svo blóðsykur helst jafnari, auk þess sem þarmagerlar melta þær. Við það myndast næringarefni sem líkaminn getur nýtt sér.

Óvatnsleysanlegar trefjar sjúga í sig vatn og bólgna upp í þörmum. Það auðveldar þarmahreyfingarnar og gerir þær reglulegri. Þannig virka óvatnsleysanlegar trefjar eins og hreinsiefni fyrir þarmana. Talið er að vatnsleysanlegar trefjar geti dregið úr magni kólesteróls í blóði og dregið úr hættu á ýmsum kvillum á borð við sykursýki, hjartasjúkdóma og krabbamein. Vatnsleysanlegar trefjar hægja á upptöku næringarefna úr meltingarvegi. Það leiðir til þess að svengdartilfinning gerir síður vart við sig eftir neyslu trefjaríkrar fæðu.

Virkni trefja í fæðu má þannig draga saman í sex lykilatriði:

 Trefjar bæta meltingarstarfsemi líkamans
 Trefjar eru nauðsynlegar fyrir heilbrigði meltingarvegar
 Trefjar hægja á upptöku næringarefna úr meltingarvegi
 Trefjarík fæða getur dregið úr hættunni á því að fá ýmiss konar kvilla, svo sem sykursýki, hjartasjúkdóma og krabbamein
 Trefjar viðhalda góðri innvortis heilsu
 Trefjar veita mettunartilfinningu og fyllingu

Samkvæmt upplýsingum frá Lýðheilsustöð er meðalneysla trefja á Íslandi langt undir ráðleggingum, ekki síst vegna lítillar neyslu grófs kornmetis, grænmetis og ávaxta. 

Matvælafyrirtæki hafa í auknum mæli boðið ýmsar vörur með viðbættum trefjum. 

Efni
Ríddu mér

Baise-moi (franska: Ríddu mér) er skáldsaga eftir franska rithöfundinn Virginie Despentes, gefin út árið 1999. Samnefnd kvikmynd byggð á bókinni var frumsýnd árið 2000.
Búrfellshraun (Landsveit)

Búrfellshraun á Landmannaafrétti er eitt hinna svokölluðu Tungnárhrauna. Þar er þeirra næststærst, aðeins Þjórsárhraunið mikla er stærra. Búrfellshraun kom upp í langri gígaröð norðan Veiðivatna fyrir rúmum 3000 árum. Það þekur miklar víðáttur á Veiðivatnasvæðinu og við Þórisvatn en flæddi einnig niður með Tungná og Þjórsá. Það streymdi niður með Búrfelli en stöðvaðist í ofanverðri Landsveit og myndar þar háa samfellda hraunbrún, Gloppubrún, sem rekja má í boga um þvera sveit frá Skarfanesi og langleiðina að Rangá ofan við Galtalæk. Bæirnir Skarfanes, Ósgröf, Eskiholt, Mörk og Gloppa stóðu neðan undir hraunbrúninni. 

Hraunið er úr dílabasalti þar sem stórir hvítir feldspatdílar sitja í dökkum grunnmassa.

Þjórsárdalshraun, sem flæddi niður Gjána í Þjórsárdal og þakti allan dalbotninn þar neðan við, er af mörgum talið vera hluti Búrfellshrauns aðrir telja það sjálfstætt hraun.

Hraunið er 485 km² að flatarmáli og um 6-7 km³ að rúmtaki. Vikurlagið H3 frá Heklu liggur ofan á hrauninu. Það er talið litlu eldra en vikurinn eða um 3200 ára.

Heimildir 
 Elsa G. Vilmundardóttir 1977: Tungnárhraun, jarðfræðiskýrsla. OS ROD 7702, 156 bls. + kort.
 Elsa G. Vilmundardóttir, Freysteinn Sigurðsson, Guðrún Larsen og Ingibjörg Kaldal 1990. Sigalda - Veiðivötn, jarðfræðikort. Orkustofnun og Landsvirkjun.
 Árni Hjartarson 2011: Víðáttumestu hraun Íslands. Náttúrufræðingurinn 81, 37-48.

Hraun á Íslandi
Jarðfræði Íslands
Rangárþing ytra
Sigölduhraun

Sigölduhraun (TH-f) er í flokki Tungnárhrauna. Það er að öllum líkindum komið frá gígaröð sem mótar fyrir í Vatnaölduvikrinum um 1 km vestan við Vatnaöldur innri nálægt Veiðivötnum. Það er mjög hulið yngri hraunum og vikri en sést þó hér og hvar á yfirborði og víða í borholum. Það er í botni Sigöldulóns (Krókslóns) og tekur nafn sitt af því. Það sést við Rangárbotna og þar hefur Sölvahraun runnið út á það. Það er í farvegi Þjórsár við Tröllkonuhlaup og myndar norðurbakka árinnar frá ósi Bjarnalækjar og niður fyrir Þjófafoss. Þar sést að gjóskulagið H4 liggur ofan á hrauninu. Tota úr hrauninu sést austan við Rangá og nær allt niður á móts við Galtalækjarskóg.
Lengd hraunsins  miðað við upptök vestur af Vatnaöldum innri er 65 km, flatarmálið er áætlað 200 km² og rúmmálið um 3,4 km³. Aldurinn er talinn um 6200 ár.

Heimildir 
 Elsa G. Vilmundardóttir 1977: Tungnárhraun, jarðfræðiskýrsla. OS ROD 7702, 156 bls. + kort.
 Elsa G. Vilmundardóttir, Freysteinn Sigurðsson, Guðrún Larsen og Ingibjörg Kaldal 1990. Sigalda - Veiðivötn, jarðfræðikort. Orkustofnun og Landsvirkjun.

Hraun á Íslandi
Rangárþing ytra
Hljóðdvalarbreytingin

Hljóðdvalarbreytingin er helsta breyting sem varð á íslenska sérhljóðakerfinu frá forníslensku til nútímaíslensku. Hún átti sér stað milli 1400 og 1500.

Tenglar
 

Íslensk málfræði
Félagsheimili

Félagsheimili er samkomustaður fyrir félaga í tilteknu samfélagi, oft íbúa í byggðalagi. Árið 1981 voru 173 félagsheimili á Íslandi í 134 bæjar- og sveitarfélögum. Elstu félagsheimilin voru hús ungtemplara og ungmennafélaga. Oft eru það samtök ýmissa félaga sem standa að byggingu og rekstri félagsheimila og hafa aðstöðu þar. Félagsheimilasjóður styrkir byggingu félagsheimila.

Heimildir 
 Lög um félagsheimili nr. 107 frá árinu 1970
 Tillaga á Alþingi um stuðning við félagsheimili

Menning
Jackie Chan

Jackie Chan (fæddur 7. apríl 1954), raunverulegt nafn Chan Kong Sang, er kínverskur leikari, söngvari, áhættuleikari, handritshöfundur og leikstjóri. Hann er best þekktur fyrir áhættuleik sinn þar sem hann er meistari í kung fu.

Æska 
Chan fæddist í Hong Kong. Foreldrar hans heita Charles og Lee-Lee Chan. Chan fór í leiklistarskóla mjög ungur. Þegar hann var átta ára lék hann í sinni fyrstu mynd Big and Little Wong Tin Bar árið 1962.

Persónulegt líf 
Chan er giftur Ling-Feng Jiao. Þau eiga einn son Jaycee Chan.

Kvikmyndaferill 
Chan hefur leikið í meira en 100 myndum. Þegar hann var ungur (1976-1987) lék hann í myndum eins og Drunken Master, New Fist Of Fury, Half Of Loaf Of Kung Fu, Fearless Hyena, Armour Of God, The Cannonball Run og Lukcy Stars. Hann hefur hlotið heimsfrægð fyrir myndir eins og Police Story 1,2,3,4, Rush Hour, 1,2,3, Shanghai Noon og The Forbidden Kingdom. Hann er höfundur teiknimyndaþáttana Jackie Chan Adventures.

Þekkustu Kvikmyndaverk 
 The Spy Next Door (2010) - með Magnúsi Shceving

 Little Big Soldier (2009) - með Daniel Wu
 The Shinjiku Incident (2009) - með Daniel Wu
 The Forbidden Kingdom (2008) - með Jet Li
 Kung Fu Panda (2008)
 Rush Hour 3 (2007)
 Rob-B-Hood (Project BB) (2006) - með Yuen Biao
 New Police Story (Police Story 5) (2004) - með Daniel Wu
 Around the World in 80 Days (2004) - með Sammo Hung
 Shanghai Knights (2003) - með Donnie Yen
 Rush Hour 2 (2001)
 Shanghai Noon (2000) - með Yuen Biao

 Who Am I? (1998)
 Rush Hour (1998)
 Mr. Nice Guy (1997) - með Sammo Hung og Richard Norton
 Gen-X-Cops (1996) - með Daniel Wu
 First Strike (Police Story 4) (1996)
 Rumble in the Bronx (1995) - myndin sem gerði hann heimsfrægan í Ameríku
 Thunderbolt (1995)
 Drunken Master II: The Legend of the Drunken Master (1994)
 Crime Story (1993)
 City Hunter (1992) - með Gary Daniels og Richard Norton
 Supercop (Police Story 3) (1992) - með Michelle Yeoh
 Twin Dragons (1992)
 Island of Fire (The Prisoner) (1990) - með Sammo Hung og Jimmy Wang Yu

 Miracles (1989) - með Yuen Biao
 Police Story 2 (1988)
 Dragons Forever (1988) - með Sammo Hung og Yuen Biao
 Project A 2 (1987)
 Police Story (1986)
 The Protector (1985)
 Wheels on Meals (1984) - með Sammo Hung og Yuen Biao
 Project A (1983) - með Sammo Hung og Yuen Biao
 Fantasy Mission Force (1982) - með Jimmy Wang Yu
 Battle Creek Brawl (1980)
 The Young Master (1980) - með Yuen Biao

 Fearless Hyena (1979)
 The Drunken Master (1978) - myndin sem gerði hann heimsfrægan í Asíu
 The Magnificent Bodyguards (1978) - með Bruce Leung
 New Fist of Fury (1976)
 Hand of Death (1974) - með Yuen Biao, Sammo Hung og John Woo
 Enter the Dragon (1973) - Bruce Lee mynd, Jackie í aukahlutverki
 Fist of Fury (1972) - Bruce Lee mynd, Jackie í aukahlutverki
 Master with Cracked Fingers (1971) - fyrsta mynd í aðalhlutverki

Kvikmyndir í vinnslu 
 Shaolin
 Chinese Zodiac
 Rush Hour 4
 Shanghai Dawn
 I Am Jackie Chan

Chan, Jackie
Fólk nefnt í Panamaskjölunum
Stafrétti

Stafrétti er þegar ekki er munur á rituðu máli og framburði. Esperanto er dæmi um mál sem er að fullu stafrétt. Í frönsku má stundum finna þrjá aukalega stafi í enda orðs sem ekki eru bornir fram.

Málfræði
Hálíngresi

Hálíngresi (fræðiheiti: Agrostis capillaris eða A. tenuis Sibth.) er puntgras af ættkvísl língresis; upphaflega frá Evrasíu. Það verður 20 til 60 sentimetrar á hæð með 2 til 4 millimetra breið blöð. 

Hálíngresi er algengt í gömlum túnum og beitilandi.

Grasaætt
Óspaksstaðir

Óspaksstaðir er innsti bær í Hrútafirði sem er enn í byggð. Bærinn er austan Hrútafjarðarár og því í Húnaþingi vestra. Nokkur eyðibýli voru innar t.d. Grænumýrartunga sem brann árið 2003, sem er vestan Hrútafjarðarár og því í Strandasýslu. Enn sunnar var sel frá Óspaksstöðum sem hét Óspaksstaðasel.

Íslenskir bæir
Heilsuverndarstöðin ehf

Heilsuverndarstöðin ehf er einkarekin  heilbrigðisþjónusta í Reykjavík. Uppruni fyrirtækisins er  frá fyrirtækinu InPro sem  keypti árið 2005 fyrirtækið Heilsuvernd. Í júní 2006 sameinuðust fyrirtækin Inpro og Liðsinni ehf en það fyrirtæki rak einkarekna umönnunar- og hjúkrunarþjónustu og upplýsingavef um heilbrigðismál doktor.is. InPro sameinaðist fyrirtækinu MEDICA árið 2007 og flutti í hús gömlu Heilsuverndarstöðvarinnar í Reykjavík við Barónstíg og var nafni fyrirtækisins þá breytt í Heilsuverndarstöðin ehf.

Heimild 
  Um Heilsuverndarstöðina 

Heilbrigðisþjónusta
Driver 2

Driver 2: The Wheelman is Back (seldur sem Driver 2: Back on the Streets í Evrópu) er tölvuleikur á PlayStation sem var gefinn út árið 2000. Í leiknum fer spilarinn í spor Tanners sem er leynilögregla. Í Driver 2 eru fjórar borgir, en það eru: Chicago, Havana, Las Vegas og Rio de Janeiro. Í Driver 2 er einnig hægt að fara útúr bílnum og stela öðrum sem var ekki hægt í Driver

 Bílar í borgunum hafa 5 til 6 sekúndna endurtekna tónlist
 Hægt er að spila tveir í PlayStation útgáfunni en fjórir í Game Boy útgáfuni.

 GameSpot 8.2 / 10 Driver 2 er frábært áframhald 
 IGN 5.0 / 10 Farðu og fáðu fyrsta leikin hann er betri 
 PSX Extreme 5.2 / 10 Driver 2 er bara algjör þvæla

Aðalpersónur 
 Tobias Jones
 Pink Lenny
 Solomon Caine
 Jericho
 Alvaro Vasquez

Tenglar 
 Gallað framhald; grein í DV 2000

Tölvuleikir
Tölvuleikir fyrir Game Boy Advance
Tölvuleikir fyrir PlayStation
Sogæðakerfið

Sogæðakerfið, vessakerfið eða eitlakerfið er eitlar á hálsi, í handarkrikum og nára og inni í brjóstholi og kviðarholi, milta og sogæðar sem tengja eitlastöðvar saman. Eitilvefur er einnig í maga og görnum, lifur, beinmerg og húð.

Sogæðar eða vessaæðar eru grannar rásir sem mynda sérstakt æðakerfi um allan líkamann. Vessaæðar eru um allan líkamann nema í æðavef, í miðtaugakerfi og rauðum beinmerg. Á vessaæðum eru eitlar með reglulegu millibili. Eitlarnir sía vessann og fjarlægja úr honum óhreinindi.

Hlutverk vessakerfisins er þríþætt, í fyrsta lagi að safna umfram millifrumuvökva í vefjum og koma honum og prótínum aftur inn í blóðrás, í öðru lagi taka vessaæðar þarmanna við fituefnum og koma þeim í blóðrásina og í þriðja lagi verja eitlar líkamann fyrir framandi ögnum.

Vessaæðar eru lokaðar í annan endann. Upptök þeirra eru í þeim vefjum þar sem vessi myndast og vessinn berst svo í burtu með fínum vessaæðum í stærri æðar og sameinast svo í tvær stórar æðar. Önnur þeirra nefnist hægri vessagangur og tekur við vessa frá efri hluta hægri hluta líkamans. Hin nefnist brjóstgangur og tekur við vessa frá öllum neðri hluta líkamans og frá efri hluta vinstri hluta líkamans. Úr stóru vessaæðunum fer vessinn út í blóðrásina. Ef vessi kemst ekki aftur út í blóðrás þá safnast hann fyrir í vefjum og verður að bjúgi.

Heimildir 

 
 Eitilfrumukrabbamein
 Sogæðakerfið

Líffærakerfi
Eitill

Eitlar eru sporöskju- eða baunalaga hnúðar á vessaæðum líkamans og koma oft fyrir í þyrpingum meðfram þeim. Eitlar sía og hreinsa vessa sem berst frá vessaæðum inn í eitlana af framandi efnum. Þessi síun gerist með þrennum hætti. Framandi efni eru gleypt af átfrumum, T-eitilfrumur seyta efni sem drepur örverur og plasmafrumur sem myndast úr B-eitilfrumum mynda mótefni. Þessar frumugerðir eru mismundi gerðir af hvítkornum. B- og T-frumur geta farið úr eitlum og borist með vessa um allan líkamann.

Sogæðakerfið
Joey Tribbiani

Joseph Francis Tribbiani Jr. (fæddur 9. janúar 1968 í Queens í New York) er persóna í þáttunum Friends sem leikin er af Matt LeBlanc. Hann á sjö systur (Gina, Dina, Mary Angela, Mary Therese, Veronica, Cocckie og Tina). Foreldrar hans heita Gloria og Joseph. Joey er leikari og fyrsta stórhlutverk hans var sjónvarpsserían Days Of Our Lives. Hann hefur líka leikið í auglýsingum, leikritum og bíómyndum. Joey hefur verið með mörgum konum en Alex Garret var sú síðasta sem hann sást með. 

Eftir að Friends hætti (2004) fékk hann sinn eigin þátt Joey sem var á dagskrá til 2006.

Friends
Hringadróttinssaga: Föruneyti hringsins

Hringadróttinssaga: Föruneyti hringsins (á ensku The Lord Of The Rings: Fellowship Of The Ring) er ævintýramynd frá árinu 2001 og var leikstýrð af Peter Jackson. Myndin er fyrsta myndin af þremur sem byggjast á bók eftir J.R.R. Tolkien. Sagan er um Fróða Bagga (Frodo Baggins) sem fær í hendur hringinn eina sem er máttbaugur myrkrahöfðingjans Sauron. Þá leggur hann í ferð til eldfjallsins Dómsdyngju (Mount Doom) til þess að eyða hringnum. Með honum fara Gandalfur,(Gandalf) Sómi,(Sam)  Kátur,(Merry) Pípinn,(Pipinn) Aragorn, Legolas og Gimli. Mikið ævintýri hefst og hætturnar leynast alls staðar.

Myndinni var fylgt eftir með Hringadróttinssaga: Tveggja turna tal. Hún fékk óskarsverðlaun fyrir bestu kvikmyndatöku, förðun, tónlist og brellur.

Leikarar 
 Elijah Wood sem Fróði Baggi 
 Sean Astin sem Sómi Gamban
 Viggo Mortensen sem Aragorn Araþornson
 Sir Ian McKellen sem Gandalfur Grái
 Sean Bean sem Borómír Dynþórsson
 Orlando Bloom sem Legolas
 John Rhys-Davies sem Gimli Glóinson
 Billy Boyd sem Förungur Tóki
 Dominic Monaghan sem Káradúkur Brúnbúkkur

Tilvísanir 

Bandarískar ævintýramyndir
Upplyfting - Endurfundir

Upplyfting - Endurfundir  er 33 snúninga LP hljómplata gefin út af SG - hljómplötum árið 1981. Á henni flytur hljómsveitin Upplyfting nokkur lög. Þeir sem koma fram á plötunni eru: Magnús Stefánsson söngur og raddir. Sigurður V. Dagbjartsson, gítarar, söngur, raddir og banjó. Kristján Óskarsson, hljómborð. Þorleifur Jóhannsson, trommur og slagverk. Kristján B. Snorrason, söngur og raddir. Haukur Ingibergsson, söngur og raddir. Sigurður Egilsson, bassi. Jónas Þórðarson, bassi. Jóhann G. Jóhannsson, raddir og hljómstjórn (producer). Eðvarð Marx, gyðinga-harpa. Jóhann G. Jóhannsson og Upplyfting sáu um útsetningar. Hljóðritun fór fram í Hljóðrita h.f. í apríl og maí 1981, tæknimaður: Eðvarð Marx. Hönnun plötuumslags: Brian Pilkington.
Ljósmyndir: Valdís Óskarsdóttir. Filmuvinna og prentun: Prisma Hafnarfirði.

Lagalisti 
 Endurfundir - Lag - texti: Sigfús Arnþórsson
 Í sveitinni - Lag - texti: Ólafur Þórarinsson — Jón Sigurðsson
 Án þess - Lag - texti: Jóhann G. Jóhannsson 
 Næturástir - Lag - texti: Sigurður V. Dagbjartsson
 Hvað get ég gert? - Lag - texti: Ólafur Þórarinsson — Kristján Óskarsson
 Úti að aka - Lag - texti: Sigurður V. Dagbjartsson — Magnús Stefánsson/Sigurður V. Dagbjartsson/Kristján B. Snorrason/Haukur Ingibergsson 
 Stóriðja - Lag - texti: Jóhann G. Jóhannsson
 Þú - Lag - texti: Kristján Óskarsson — Kristján Óskarsson/Magnús Þorsteinsson
 Hvert þitt spor - Lag - texti: Ólafur Þórarinsson — Ómar Halldórsson/Ólafur Þórarinsson
 Er lífið einhvers virði? - Lag - texti: Sigurður V. Dagbjartsson — Sigurður V. Dagbjartsson/ Kristján B. Snorrason
 Eitt kvöld, eina nótt - Lag - texti: Haukur Ingibergsson

SG-hljómplötur
Hljómplötur gefnar út árið 1981